Das ich den ſvmer alſo mâſſeclichen clage
Das ich den ſvmer alſo mâſſeclichen clage·
walt vn̄ blůmen die ſint gar betwngē·
das iſt da von das ſin zit·
mir noh her hat gefrumt harte cleine vmb ein wib·
vil lihte ɠfreuwent ſi die liehten tage·
den da voꝛ iſt nah ir willen gelvngen·
mac mir der winter den ſtrit·
noch geſcheiden hin zir der ie gerte min lib·
ſo iſt das min reht dc ich in iemer ere·
wan miner ſwere wart nie mere·
o we zwú lat mich ẹṛ verderben dú here·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse